ПРОБУЖДАНЕ: ОБРЪЩЕНИЕ НА 48-ИЯ КОНГРЕС НА БСП КЪМ БЪЛГАРСКАТА ОБЩЕСТВЕНОСТ
ОБРЪЩЕНИЕ НА 48-ИЯ КОНГРЕС НА БСП КЪМ БЪЛГАРСКАТА ОБЩЕСТВЕНОСТ
Победата дойде с цената на много жертви. Десетки милиони дадоха живота си в името на тази кауза. Народите на Европа дължат своята благодарност на страните от Антихитлеристката коалиция и преди всичко на Съветския съюз, САЩ и Великобритания – дали най-голям принос за победата и освобождаването на Европа и света от кафявата чума. Сред тях бяха и над 30 хиляди българи антифашисти – партизани, ятаци, политзатворници и концлагеристи, воините от Първа българска армия – ген. Владимир Стойчев, в Парада на победата на Червения площад в Москва. Това е признание за ролята на България в решителната битка срещу фашизма и за освобождението на Европа. Със своя подвиг българските герои измиха позора от съюза на Царство България с фашистка Германия. Нашият принос за победата спаси страната ни от претенциите на съседни държави за ново анексиране на българските територии.
Победата ни завеща девиза „Никой не е забравен, нищо не е забравено!”. За съжаление днес с тревога констатираме, че част от политическите елити забравят всичко, което тласна света към жестокостта и разрушението. Трябва да помним ужасите на войната и милионите жертви, но и да осъзнаваме колко важно е да опазим мира, да пресечем опитите за милитаризация на Европа и за създаване на нови разделителни линии.
Днес в Европа отново набират сили профашистки организации. Нека да спрем вълната от ксенофобия, шовинизъм и неофашизъм, която тласка света към нов кървав апокалипсис.
В Европа и около нейните граници отново се водят военни действия. Тероризмът е не само заплаха, но и брутална реалност. Национално отговорните и левите партии трябва да дадат решителен отпор на екстремизма – политически или религиозен.
Призоваваме гражданите – да отстояваме националните си интереси в Европейския съюз, да не допускаме насилие и ново разделение на Европа.
Обръщаме се към всички партии, обществени организации и партньорите на България – да пазим мира, да поддържаме политическия диалог за решаване на конфликтите, да зачитаме интересите на различните народи и цивилизации. Само така ще постигнем прогрес, справедливост и хуманизъм за всички хора!
Да помним и защитаваме Девети май – Деня на победата!